Conversa entre Joan B. Culla i Vicent Partal a l’Espai VilaWeb
L’acte es farà dijous 6 d'abril a les set del vespre
El dijous 6 d’abril a les set del vespre, a l’Espai VilaWeb, l’historiador Joan B. Culla i Vicent Partal faran un col·loqui obert. La gran transformació dels partits polítics catalans, analitzada per Culla recentment en el llibre El tsunami. Com i per què el sistema de partits català ha esdevingut irreconeixible (Grup 62), serà el tema central de la conversa.
Al llibre, Culla interpreta els canvis del sistema català de partits polítics a partir de tres factors: la necessitat de regeneració, el procés d’independència i la crisi econòmica. Podeu trobar-ne més informació en l’entrevista a Joan B. Culla que va publicar VilaWeb.